Înîsîyatîfê Tepişteyanê Nêweşan rê Azadîye rîyê Korona ra hewteyê 292ine yê çalakîya xo de  bi vîdeo eşkerayîye daye û vat cuya tepişteyê nêweşî Adem Amaçî yo ke Zîndanê Afyon de yo binê rîskî de ya.
Endama Heyetê Rayberdişî yê Merkezê ÎHDyî Nuraye Çevîrmena ke eşkerayîye daye vat seba ke pîzeyê Amaçî de derbî estî û ey xeylêk operasyonî ravêrnayî cuya ci binê rîskî de ya. Çevîrmene vera qanûnê înfazî yo ke tepişteyê sîyasîyî teberê ci de  manênê nêrazîbîyayîş ramot û vat ganî Amaç cade bêro veradayene.
